
Text rozhodnutia
Súd: Krajský súd Nitra Spisová značka: 26Cob/118/2015 Identifikačné číslo súdneho spisu: 4415218671 Dátum vydania rozhodnutia: 21. 06. 2016 Meno a priezvisko sudcu, VSÚ: Mgr. Erik Németh ECLI: ECLI:SK:KSNR:2016:4415218671.2 Opravné uznesenie Krajský súd v Nitre v právnej veci žalobcu: Rozhlas a televízia Slovenska, so sídlom Mlynská dolina, Bratislava, IČO: 47 232 480, proti žalovanému: DAFFTRANS s.r.o., so sídlom Nánanská 34, Štúrovo, IČO: 45 445 630, o zaplatenie 342,41 eur s príslušenstvom, o odvolaní žalobcu proti uzneseniu Okresného súdu Nové Zámky č. k 15Cb/232/2015 - 11 zo dňa 25.09.2015, o vydaní opravného uznesenia, jednohlasne, takto r o z h o d o l : Krajský súd v Nitre o p r a v u j e I. výrok uznesenia Krajského súdu v Nitre č. k. 26Cob/118/2015-23 zo dňa 29.02.2016 tak, že namiesto Okresného súdu Nitra, ktorý bol nesprávne uvedený ako súd, ktorého rozhodnutie bolo odvolacím súdom zrušené, správne má byť uvedený Okresný súd Nové Zámky, t. j. I. výrok má správne znieť: „Odvolací súd uznesenie Okresného súdu Nové Zámky č. k. 15Cb/232/2015-11 zo dňa 25.09.2015 r u š í .“ V ostatnej časti zostáva uznesenie nezmenené. o d ô v o d n e n i e : Krajský súd v Nitre ako odvolací súd uznesením č. k. 26Cob/118/2015-23 zo dňa 29.02.2016 rozhodol tak, že uznesenie Okresného súdu Nitra č. k. 15Cb/232/2015-11 zo dňa 25.09.2015 zrušil a žalobcovi náhradu trov odvolacieho konania nepriznal. Podľa § 164 OSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Pri písomnom vyhotovení uznesenia tunajšieho súdu č. k. 26Cob/118/2015-23 zo dňa 29.02.2016 došlo k chybe v písaní, keď súd nedopatrením uviedol Okresný súd Nitra ako súd ktorého rozhodnutie bolo zrušené, pričom správne mal byť uvedený Okresný súd Nové Zámky ako súd, ktorého rozhodnutie bolo odvolacím súdom zrušené. Len nedopatrením sa správny Okresný súd Nové Zámky nepremietol do písomného vyhotovenia rozhodnutia. S poukazom na uvedené Krajský súd v Nitre rozhodol tak ako je uvedené vo výrokovej časti tohto uznesenia. Poučenie: Proti tomuto uzneseniu odvolanie nie je prípustné.

